CELEX: 32013D0451
Language: et
Date: 2013-09-10 00:00:00
Title: 2013/451/EL: Komisjoni rakendusotsus, 10. september 2013 , millega kiidetakse vastavalt Euroopa Parlamendi ja nõukogu määrusele (EÜ) nr 443/2009 heaks Daimleri mootoriruumi kapselsüsteem kui uuenduslik tehnoloogia uute sõiduautode CO 2 -heite vähendamiseks  EMPs kohaldatav tekst

11.9.2013   
            
            
               ET
            
            
               Euroopa Liidu Teataja
            
            
               L 242/12
            
         KOMISJONI RAKENDUSOTSUS,
   10. september 2013,
   millega kiidetakse vastavalt Euroopa Parlamendi ja nõukogu määrusele (EÜ) nr 443/2009 heaks Daimleri mootoriruumi kapselsüsteem kui uuenduslik tehnoloogia uute sõiduautode CO2-heite vähendamiseks
   (EMPs kohaldatav tekst)
   (2013/451/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
   ning arvestades järgmist:
   
               (1)
            
            
               Tootja Daimler AG (edaspidi „taotleja”) esitas 15. veebruaril 2013 taotluse mootoriruumi kapselsüsteemi heakskiitmiseks uuendusliku tehnoloogiana. Taotluse täielikkust hinnati kooskõlas komisjoni rakendusmääruse (EL) nr 725/2011 (2) artikliga 4. Komisjon leidis, et algses taotluses on puudu teatav asjakohane teave ning palus taotlejal selle teabe lisada. Taotleja esitas nõutud teabe 17. aprillil 2013. Taotlus hinnati täielikuks ning ajavahemik taotluse hindamiseks komisjonis algas ametliku kättesaamise kuupäevale järgnenud päeval ehk 18. aprillil 2013.
            
         
               (2)
            
            
               Taotlust hinnati kooskõlas määruse (EÜ) nr 443/2009 artikliga 12, rakendusmäärusega (EL) nr 725/2011 ja tehniliste suunistega, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009 (tehnilised suunised) (3).
            
         
               (3)
            
            
               Taotlus on seotud mootoriruumi kapselsüsteemiga, mis võimaldab vähendada soojuskadu pärast sõiduki väljalülitamist tänu sellele, et mootoriruum on isoleeritud ja võreavad suletud ribakatikuga. Tänu talletatud soojusele jahtub jõuseade aeglasemini. Sõiduk tarbib taaskäivitamisel vähem kütust ja tekitab vähem CO2-heidet, sest tänu jõuseadme kõrgemale temperatuurile on hõõrdumine väiksem.
            
         
               (4)
            
            
               Komisjoni arvates ilmneb taotluses esitatud teabest, et määruse (EÜ) nr 443/2009 artikli 12 ning rakendusmääruse (EL) nr 725/2011 artiklite 2 ja 4 tingimused ja kriteeriumid on täidetud.
            
         
               (5)
            
            
               Taotleja on tõendanud, et 2009. aastal ei hõlvanud sellised mootoriruumi kapselsüsteemid, nagu on taotluses kirjeldatud, suuremat osa turust kui on lubatud rakendusmääruse (EL) nr 725/2011 artikli 2 lõike 2 punktiga a. Seda kinnitab ka lisatud kontrolliaruanne. Seepärast leiab komisjon, et taotluses kirjeldatud mootoriruumi kapselsüsteem vastab rakendusmääruse (EL) nr 725/2011 artikli 2 lõike 2 punkti a kohasele sobivuskriteeriumile.
            
         
               (6)
            
            
               Selleks et määrata, kui palju väheneb CO2-heide tänu sõidukile paigaldatavale uuenduslikule tehnoloogiale, on vaja määratleda kontrollsõiduk, mida kasutatakse uuendusliku tehnoloogiaga varustatud sõiduki tõhususe võrdlemiseks vastavalt rakendusmääruse (EL) nr 725/2011 artiklitele 5 ja 8. Komisjoni arvates on asjakohane kasutada kontrolltehnoloogiana ökoinnovatiivset sõidukit, mille mootoriruum ei ole suletud kapslisse.
            
         
               (7)
            
            
               Taotleja on esitanud põhjaliku metoodika, et teha kindlaks, kui palju on võimalik CO2-heidet vähendada. Metoodika hõlmab rullstendikatseid kuumkäivituse kasu (Hot Start Benefit, HSB) kindlakstegemiseks. See kasu ilmneb, kui mootoriruum on suletud kapslisse. Metoodikas kasutatavad valemid on kooskõlas mootoriruumi kapslisse sulgemise lihtsustatud meetodi valemitega, mida on kirjeldatud tehnilistes suunistes. Komisjon on seisukohal, et kooskõlas rakendusmääruse (EL) nr 725/2011 artikliga 6 annab katsemetoodika kontrollitavaid, korratavaid ja võrreldavaid tulemusi ning võimaldab suure statistilise olulisusega usaldusväärselt tõendada uuendusliku tehnoloogia kasulikkust CO2-heite vähendamisel.
            
         
               (8)
            
            
               Seda silmas pidades leiab komisjon, et taotleja on piisavalt tõendanud, et uuendusliku tehnoloogia abil vähendatakse heidet vähemalt 1 g CO2 kilomeetri kohta.
            
         
               (9)
            
            
               Kuna Euroopa Parlamendi ja nõukogu määruses (EÜ) nr 715/2007 (4) ja komisjoni määruses (EÜ) nr 692/2008 (5) osutatud standardne katsetsükkel ei hõlma mõju, mida avaldab mootori aeglasem jahtumine tänu mootoriruumi sulgemisele kapslisse, ei hõlma standardne katsetamistsükkel komisjoni arvates mootoriruumi sulgemist kapslisse.
            
         
               (10)
            
            
               Komisjon leiab, et kontrolliaruande on koostanud sõltumatu ja sertifitseeritud asutus nimega TÜV NORD Mobilität GmbH & Co. KG ning aruanne toetab taotluses esitatud järeldusi.
            
         
               (11)
            
            
               Seda silmas pidades leiab komisjon, et kõnealuse uuendusliku tehnoloogia heakskiitmisele ei tohiks olla vastuväiteid.
            
         
               (12)
            
            
               Iga tootja, kes soovib eriheite sihttaseme saavutamiseks vähendada oma keskmist CO2-eriheidet käesoleva otsusega heakskiidetud uuendusliku tehnoloogia abil, peaks rakendusmääruse (EL) nr 725/2011 artikli 11 lõike 1 kohaselt osutama käesolevale otsusele taotluses, mille ta esitab asjaomasele sõidukile EÜ tüübikinnitustunnistuse saamiseks,
            
         ON VASTU VÕTNUD KÄESOLEVA OTSUSE:
   Artikkel 1
   1.   Daimleri mootoriruumi kapselsüsteem kiidetakse heaks kui uuenduslik tehnoloogia määruse (EÜ) nr 443/2009 artikli 12 tähenduses.
   2.   Lõikes 1 osutatud Daimleri mootoriruumi kapselsüsteemi kasutamisega vähendatav CO2-heite kogus tehakse kindlaks lisas sätestatud metoodika abil.
   Artikkel 2
   Käesolev otsus jõustub 20. päeval pärast selle avaldamist Euroopa Liidu Teatajas.
   
      Brüssel, 10. september 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 140, 5.6.2009, lk 1.
   
      (2)  Komisjoni rakendusmäärus (EL) nr 725/2011, 25. juuli 2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord (ELT L 194, 26.7.2011, lk 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf.
   
      (4)  Euroopa Parlamendi ja nõukogu määrus (EÜ) nr 715/2007, 20. juuni 2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 171, 29.6.2007, lk 1).
   
      (5)  Komisjoni määrus (EÜ) nr 692/2008, 18. juuli 2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      LISA
      
         Metoodika, mille abil tehakse kindlaks, kui palju väheneb CO2-heide tänu Daimleri mootoriruumi kapselsüsteemi kasutamisele M1-kategooria sõidukis
      
      1.   SISSEJUHATUS
      Selleks et teha kindlaks, kui palju CO2-heide väheneb tänu Daimleri mootoriruumi kapselsüsteemi kasutamisele M1-kategooria sõidukis, tuleb kindlaks määrata järgmine:
      
                  a)
               
               
                  katsemeetod, millega tehakse kindlaks kapslisse suletud ja kapslisse sulgemata mootoriruumiga ökoinnovatiivse sõiduki jahtumiskõver;
               
            
                  b)
               
               
                  katsemeetod, millega tehakse kindlaks ökoinnovatiivse sõiduki kuumkäivituse kasu (HSB);
               
            
                  c)
               
               
                  variatsioonikordajate arvutamise valemid;
               
            
                  d)
               
               
                  CO2-heite vähenemise arvutamise valemid;
               
            
                  e)
               
               
                  CO2-heite vähenemise kindlakstegemine tüübikinnitusasutustes tõendamiseks.
               
            2.   JAHTUMISKÕVERATE KINDLAKSTEGEMINE
      Ökoinnovatiivse ja kontrollsõiduki jahtumiskõver määratakse kindlaks katsetega. Need kõverad kirjeldavad sõidukitüüpe, millel on ökoinnovatiivse ja kontrollsõidukiga samasugune soojusmahutavus, mootorikomponentide paigutus mootoriruumis ja mootori soojusisolatsioon. Katsetamisel mõõdetakse termoelemendi abil jahutusvedeliku representatiivseid temperatuure pidevalt 24 tunni jooksul ja ümbritseva õhu püsitemperatuuril vähemalt 14 °C. Mootor soojendatakse piisava arvu järjestikuste uute Euroopa sõidutsüklitega (New European Driving Cycles, NEDC) vastavalt punktile 3, et saavutada jahutusvedeliku kõrgeim temperatuur, ning lülitatakse seejärel välja.
      Pärast ettevalmistamist lülitatakse süüde välja ja võetakse süütevõti välja, et deaktiveerida kõik pumbad ja ventilaatorid. Auto kapott suletakse täielikult. Kõik katseruumis olevad kunstlikud ventilatsioonisüsteemid lülitatakse välja. Saadud mõõtekõveraid kirjeldatakse valemiga 1 väljendatud matemaatilisel meetodil.
      Valem 1: 
      kus:
      
                  T(t)
               
               
                  :
               
               
                  temperatuur eri ajahetkedel [°C];
               
            
                  TO
                  
               
               
                  :
               
               
                  töötava mootori temperatuur [°C];
               
            
                  TA
                  
               
               
                  :
               
               
                  ümbritseva õhu temperatuur [°C];
               
            
                  d
               
               
                  :
               
               
                  jahtumiskonstant [1/h].
               
            Mõlemat kõverat töödeldakse vähimruutude meetodiga. Arvesse ei võeta esimese 20 minuti jooksul pärast mootori väljalülitamist mõõdetud temperatuuriandmeid, sest jahutusvedeliku temperatuuri muutumine kohe pärast jahutussüsteemi väljalülitamist ei ole tüüpiline.
      3.   KUUMKÄIVITUSE KASU KINDLAKSTEGEMINE
      Ökoinnovatiivse sõiduki kuumkäivituse kasu määratakse kindlaks katsete teel. Selle väärtusega väljendatakse külm- ja kuumkäivitusega NEDC-katse käigus tekkiva CO2-heite erinevust.
      Valem 2: 
      kus:
      
                  HSB
               
               
                  :
               
               
                  kuumkäivituse kasu;
               
            
                  CO2 (hot)
               
               
                  :
               
               
                  CO2-heide, mis tekib kuumkäivitusega NEDC-katse käigus [g CO2/km];
               
            
                  CO2 (14 °C)
               
               
                  :
               
               
                  CO2-heide, mis tekib külmkäivitusega NEDC-katse käigus [g CO2/km].
               
            Jahutusvedeliku temperatuur külmkäivitusega katse alguses ja katseruumi temperatuur ei tohi olla alla 14 °C. Kuumkäivitusega NEDC-katse tehakse külmkäivitusega NEDC-katse järel. Kuum- ja külmkäivitusega NEDC-katse vahel võib teha ühe või kaks ettevalmistavat NEDC-katset. Tagatakse ja dokumenteeritakse (nt kontrolleri-ala võrgu (CAN) signaali abil), et käivitusaku laetus (state of charge, SOC) ei erine iga katse lõpus rohkem kui 5 %. Kogu katset korratakse vähemalt kaks korda. Arvutatakse nii külm- kui ka kuumkäivitusega katsete CO2-heite tulemuse aritmeetiline keskmine ja nende keskmiste variatsioonikordajad. Kogu katsemenetlust korratakse seni, kuni mõlema aritmeetilise keskmise variatsioonikordaja on alla 1 % (vt punkt 4).
      4.   ARITMEETILISTE KESKMISTE VARIATSIOONIKORDAJATE ARVUTAMINE
      Aritmeetiliste keskmiste variatsioonikordajad arvutatakse järgmiste valemite abil.
      Valem 3: 
      
                  cv
                  
               
               
                  :
               
               
                  variatsioonikordaja;
               
            
                  
                     
               
               
                  :
               
               
                  aritmeetilise keskmise standardhälve [g CO2/km];
               
            
                  
                     
               
               
                  :
               
               
                  aritmeetiline keskmine [g CO2/km];
               
            ning
      valem 4: 
      
                  
                     
               
               
                  :
               
               
                  aritmeetilise keskmise standardhälve [g CO2/km];
               
            
                  xi
                  
               
               
                  :
               
               
                  mõõdetud väärtus [g CO2/km];
               
            
                  
                     
               
               
                  :
               
               
                  aritmeetiline keskmine [g CO2/km];
               
            
                  n
               
               
                  :
               
               
                  mõõtmiste arv.
               
            5.   CO2-HEITE VÄHENEMISE ARVUTAMISE VALEMID
      Suhteline CO2-heite vähenemise potentsiaal ΔCO2(t) eri pikkusega parkimisaegade korral arvutatakse valemiga 5, kasutades järgmisi sisendandmeid:
      
                  —
               
               
                  kapslisse sulgemata mootoriruumiga ökoinnovatiivse sõiduki (kontrollsõiduki) jahtumiskonstant: dB
                      [1/h]. See väärtus arvutatakse valemiga 1;
               
            
                  —
               
               
                  kapslisse suletud mootoriruumiga ökoinnovatiivse sõiduki jahtumiskonstant: dE
                      [1/h]. See väärtus arvutatakse valemiga 1;
               
            
                  —
               
               
                  kuumkäivituse kasu: HSB. See väärtus arvutatakse valemiga 2;
               
            
                  —
               
               
                  parkimiste jaotus aja järgi (sõiduki peatumiste osa – share of vehicle stops): SVS. Kasutatakse tabelit 2;
               
            
                  —
               
               
                  CO2 tüübikinnitusväärtus: TACO2
                        
                      [g CO2/km], st CO2-koguheide.
               
            Valem 5: 
      Arvutustulemused esitatakse tabelis 1.
      
         Tabel 1
      
      
         Suhteline CO2-heite vähenemise potentsiaal ΔCO2(t) eri pikkusega parkimisaegade korral
      
      
                  Parkimisaeg tundides
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Parkimisaeg tundides
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            CO2-heite vähenemine kokku, mis on kaalutud parkimisaegadega (parking time, pt), arvutatakse valemiga 6 (1).
      Valem 6: 
      Parkimisaja [h] ja SVS [%] väärtused on esitatud tabelis 2.
      
         Tabel 2
      
      
         Parkimiste jaotus aja järgi (sõiduki peatumiste osa, SVS)
      
      
                  Parkimisaeg tundides
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  SVS [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  Parkimisaeg tundides
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  SVS [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            CO2-heite vähenemine saadakse tüübikinnitusväärtuse (CO2-koguheide) korrutamisel teguriga x (2). Teguri x väärtus võrdub valemis 6 oleva väärtusega .
      Kui uuenduslik tehnoloogia on paigaldatud olemasolevale sõidukitüübile, kasutatakse järgmist valemit.
      Valem 7: ,
      kus:
      
                  CCO2
                     
                  
               
               
                  :
               
               
                  CO2-heite vähenemine [g CO2/km];
               
            
                  TACO2 kontrollsõiduk
                  
               
               
                  :
               
               
                  kapslisse sulgemata mootoriruumiga ökoinnovatiivse sõiduki tüübikinnitusväärtus [g CO2/km].
               
            Kui uuenduslik tehnoloogia on paigaldatud uuele sõidukitüübile ja on seal juba CO2 tüübikinnitusväärtuse kindlaksmääramise ajal, arvutatakse CO2-heite vähenemine järgmise valemiga.
      Valem 8: ,
      kus:
      
                  CCO2
                     
                  
               
               
                  :
               
               
                  CO2 heite vähenemine [g CO2/km];
               
            
                  TACO2 uus sõidukitüüp
                  
               
               
                  :
               
               
                  uuendusliku tehnoloogiaga varustatud uue sõidukitüübi tüübikinnitusväärtus [g CO2/km].
               
            6.   TÜÜBIKINNITUSDOKUMENTIDESSE KANTAV ÖKOINNOVATSIOONI KOOD
      Ökoinnovatsiooni üldkoodi määramiseks Euroopa Parlamendi ja nõukogu direktiivi 2007/46/EÜ (3) I, VIII ja IX lisale vastavates asjakohastes tüübikinnitusdokumentides kasutatakse käesoleva direktiiviga heakskiidetud innovaatilise tehnoloogia puhul koodi „3”.
      Näiteks kui ökoinnovatsiooniga saavutatud heite vähenemise on sertifitseerinud Saksamaa tüübikinnitusasutus, on ökoinnovatsiooni kood „e1 3”.
      
         (1)  Selles valemis tähistab 6 TACO2
          kontrollsõiduki tüübikinnitusväärtust.
      
         (2)  Kooskõlas tehniliste suuniste punktiga 8.5.
      
         (3)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).